
Parlamentul  României

Camera  Deputaţilor
Comisia pentru Sănătate şi Familie
                 Nr. 28/ 96/22   martie    2005 

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr. 121/2004 privind unele măsuri pentru eficientizarea activităţii din domeniul sănătăţii ( P.L.-X 31/2005), aprobat de Senat în şedinţa din 7 februarie 2005  şi trimis comisiei pentru examinare, în fond, în procedură de urgenţă, cu adresa nr.P.L.-X 31 din 14 februarie 2005, Camera Deputaţilor fiind  Cameră Decizională.


La întocmirea raportului, comisia a avut în vedere avizul Comisiei juridice, de disciplină şi imunităţi nr.P.L.-X 31 din 16.02.2005, avizul Comisiei pentru buget, finanţe şi bănci nr.59/17.02.2005, precum şi  avizul Consiliului Legislativ nr.1920/24.11.2004.


În raport de obiectul şi conţinutul său, proiectul de lege  face parte din categoria legilor ordinare, în conformitate cu prevederile articolului 73 din Constituţia României, republicată.

               PREŞEDINTE,                                                  SECRETAR,

 DEP.ACAD.DR.MIRCEA IFRIM                    DEP.DR.SORIN PAVELIU

Parlamentul  României

Camera  Deputaţilor
Comisia pentru Sănătate şi Familie
                                                                                           Nr. 28/96/ 22   martie  2005
R A P O R T 

asupra proiectului de Lege pentru aprobarea Ordonanţei de urgenţă a Guvernului nr. 121/2004 privind unele măsuri pentru eficientizarea activităţii din domeniul sănătăţii 
( P.L.-X 31/2005)
1. Cu adresa nr.P.L.-X 31  din 14 februarie 2005, Comisia pentru sănătate şi familie a fost sesizată cu dezbaterea şi avizarea în fond, în procedură de urgenţă, a   proiectului de Lege pentru aprobarea Ordonanţei de urgenţă a Guvernului nr. 121/2004 privind unele măsuri pentru eficientizarea activităţii din domeniul sănătăţii ( P.L.-X 31/2005) .

La întocmirea raportului, comisia a avut în vedere avizul Comisiei juridice, de disciplină şi imunităţi nr.P.L.-X 31 din 16.02.2005, avizul Comisiei pentru buget, finanţe şi bănci nr.59/17.02.2005, precum şi  avizul Consiliului Legislativ nr.1920/24.11.2004.

Proiectul de lege cuprinde prevederi în sensul asigurării continuităţii în derularea unor acţiuni în domeniul sănătăţii, constituind o situaţie de urgenţă.

Astfel, se autorizează Casa Naţională de Asigurări de Sănătate , unităţile sanitare cu paturi şi Staţia Centrală de Salvare să încheie angajamente legale suplimentare în anul 2004, cu plata în semestrul I al anului 2005.
Pentru asigurarea fondurilor necesare în luna decembrie 2004 la cheltuielile de personal unităţile sanitare cu paturi pot efectua virări de credite de la alte titluri de cheltuieli, cu aprobarea ordonatorului de credite ierarhic superior.

De asemenea, unităţile sanitare cu paturi pot deconta contravaloarea medicamentelor achiziţionate în cadrul subprogramului „Prevenţia şi controlul în diabet şi boli de nutriţie” în anul 2003, până la finalizarea licitaţiei la nivel naţional, din sumele decontate de casele de asigurări de sănătate, pentru serviciile medicale efectuate.

Având în vedere importanţa măsurilor care fac obiectul prezentei ordonanţe de urgenţă, comisia propune Plenului Camerei Deputaţilor spre dezbatere şi aprobare proiectul de lege care face obiectul raportului.

2. Proiectul de lege face parte din  categoria legilor ordinare , potrivit prevederilor articolului 73 din Constituţia României, republicată.

3. La lucrările comisiei din data de 15.03.2005 , din totalul de 15 membri, au fost prezenţi 14 deputaţi. 

Raportul comisiei a fost adoptat în unanimitate.

5. Proiectul de lege, potrivit art.75 din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

	Nr.

crt.
	Textul ordonanţă
	Text Senat
	Text propus de Comisie

( autorul amendamentului )
	Motivarea amendamentelor propuse

	0.
	1.
	2.
	3.
	4.

	1.
	____

	Titlul legii

„Lege pentru aprobarea Ordonanţei de urgenţă a Guvernului nr.121/2004 privind unele măsuri pentru eficientizarea activităţii din domeniul sănătăţii”

	Nemodificat.

	

	2.
	____

	Articol unic

“Articol unic. – Se aprobă  Ordonanţa de urgenţă a Guvernului nr.121 din 24 noiembrie 2004 privind unele măsuri pentru eficientizarea activităţii din domeniul sănătăţii, publicată în Monitorul Oficial al României , Partea I, nr.1142 din 2 decembrie 2004 ”
	Articolul unic va avea următorul cuprins:

“Articol unic. – Se aprobă  Ordonanţa de urgenţă a Guvernului nr.121 din 24 noiembrie 2004 privind unele măsuri pentru eficientizarea activităţii din domeniul sănătăţii, publicată în Monitorul Oficial al României , Partea I, nr.1142 din 2 decembrie 2004, cu următoarea modificare :”

	Pentru respectarea normelor de tehnică legislativă.

	3.
	Titlul ordonanţei

„Ordonanţă de urgenţă privind unele măsuri pentru eficientizarea activităţii din domeniul sănătăţii”

	Nemodificat.

	Nemodificat.

	

	4.
	Art.I
„Art.I. – Se autorizează Casa Naţională de Asigurări de Sănătate , unităţile sanitare cu paturi şi Staţia Centrală de Salvare să încheie angajamente legale suplimentare în anul 2004, cu plata în semestrul I al anului 2005, astfel:
a) Casa Naţională de Asigurări de Sănătate , pentru contractarea medicamentelor şi materialelor specifice în vederea realizării programelor de sănătate cu licitaţie la nivel naţional, în limita sumei de 152 miliarde lei;
b) unităţile sanitare cu paturi, pentru contractarea de materiale sanitare cu licitaţie la nivel naţional organizată de Ministerul Sănătăţii , în limita sumei de 200 miliarde lei;

c) unităţile sanitare cu paturi, pentru încheierea contractelor de achiziţie a serviciilor de reabilitare şi modernizare a echipamentelor radiologice tip ELTEX 400, în limita sumei de 37 miliarde lei, în baza actelor adiţionale încheiate cu casele de asigurări de sănătate;

d) Staţia Centrală de Salvare Bucureşti, pentru încheierea contractelor de achiziţie publică pentru autosanitare cu licitaţie la nivel naţional organizată de Ministerul Sănătăţii , în limita sumei de 60 miliarde lei.”

	Nemodificat.
	Nemodificat.

	

	5.
	Art.2
„Art.2. – În anul 2004, în vederea asigurării necesarului de fonduri la titlul „Cheltuieli de personal” unităţile sanitare cu paturi pot efectua virări de credite de la alte titluri de cheltuieli, cu avizul ordonatorului de credite ierarhic superior, în condiţiile legii.”


	Nemodificat.
	Nemodificat.
	

	6.
	Art.3
„Art.3. – Unităţile sanitare cu paturi pot deconta contravaloarea medicamentelor achiziţionate în cadrul subprogramului „Prevenţia şi controlul în diabet şi boli de nutriţie” în anul 2003, până la finalizarea licitaţiei la nivel naţional, din sumele decontate de casele de asigurări de sănătate pentru servicii medicale efectuate.”

	Nemodificat.
	Articolul 3 va avea următorul cuprins:
„Art.3. – Unităţile sanitare cu paturi pot deconta contravaloarea medicamentelor , în valoare de 237 miliarde lei,  achiziţionate în cadrul subprogramului „Prevenţia şi controlul în diabet şi boli de nutriţie” în anul 2003, până la finalizarea licitaţiei la nivel naţional, din sumele decontate de casele de asigurări de sănătate pentru servicii medicale efectuate.”

Autori: Comisia pentru sănătate şi familie  şi Ministerul Sănătăţii .

	Pentru a se pune în evidenţă suma cheltuită şi pentru a se atrage atenţia asupra procedurii de achitare a acestei sume, procedură ce nu trebuie să se mai repete.

	7.
	Art.4
„Art.4. – Decontarea serviciilor de reabilitare şi modernizare a echipamentelor radiologice tip ELTEX 400 şi a instalaţiilor de sterilizare tip ISM se face în baza contractelor încheiate între unităţile sanitare cu paturi şi furnizori, în limita bugetului aprobat, la titlul 02 „Cheltuieli materiale şi servicii”, pe baza documentelor justificative.”
	Nemodificat.
	Nemodificat.
	


II. AMENDAMENTE RESPINSE

În urma dezbaterii, Comisia pentru sănătate şi familie a respins următoarele amendamente:

	Nr.

crt.
	Text iniţial
	Amendamentul propus 

şi autorul acestuia
	Motivare
	Camera Decizională

	0.
	1.
	2.
	3.
	4.

	1.
	Titlul ordonanţei

	Dl.dep.dr.Paveliu Sorin ( Grup Parlamentar al PNL )    a propus ca titlul ordonanţei să se reformuleze după cum urmează:
„Ordonanţă de urgenţă privind rectificarea Bugetului de stat pe anul 2005”

	a) Argumente pentru susţinerea amendamentului: Obiectul ordonanţei de urgenţă îl reprezintă rectificarea Bugetului de stat pe anul 2005.
b) Argumente pentru respingerea amendamentului: Obiectul ordonanţei de urgenţă îl reprezintă unele măsuri financiare pentru asigurarea continuităţii în derularea unor acţiuni în domeniul sănătăţii.

	Camera Deputaţilor.

	2.
	Art.3
	Dl.dep.dr.Paveliu Sorin ( Grup Parlamentar al PNL )   a propus ca art.3 să se abroge.

	a) Argumente pentru susţinerea amendamentului: Angajamentele trebuiesc evidenţiate în buget, ca şi sursa de finanţare.
b) Argumente pentru respingerea amendamentului: Abrogarea textului art.3 duce atât la neplata  medicamentelor antidiabetice achiziţionate cât şi la închiderea unor spitale cu implicaţii grave asupra sănătăţii pacienţilor.

	


Comisia a propus aprobarea proiectului  de lege cu 14 voturi pentru.
                       PREŞEDINTE,                                                                                                               SECRETAR,

   DEP.ACAD.PROF.DR.MIRCEA IFRIM                                                                          DEP.DR.SORIN PAVELIU

